b"\n_START_ARTICLE_\nBitllet electr\xc3\xb2nic\n_START_PARAGRAPH_\nUn bitllet electr\xc3\xb2nic o una entrada electr\xc3\xb2nica \xc3\xa9s un bitllet digital que s'utilitza en el m\xc3\xb3n del transport i en la venda d'entrades a espectacles. El terme bitllet electr\xc3\xb2nic est\xc3\xa0 normalment associat amb l'emissi\xc3\xb3 de bitllets d'avi\xc3\xb3 o de tren de mitj\xc3\xa0 i llarg recorregut. Els bitllets emesos per a \xc3\xbas urb\xc3\xa0 o metropolit\xc3\xa0 (transport p\xc3\xbablic) normalment es coneixen com a t\xc3\xadtol de transport.   _NEWLINE_El sistema de bitllet digital ha esdevingut un m\xc3\xa8tode eficient de comercialitzaci\xc3\xb3 (reserva, venda, anul\xc2\xb7laci\xc3\xb3 i canvi) de bitllets per a les empreses de transport i d'entrades per espectacles.\n_START_SECTION_\nBitllet d'avi\xc3\xb3\n_START_PARAGRAPH_\nL'emissi\xc3\xb3 de bitllets electr\xc3\xb2nics a la ind\xc3\xbastria a\xc3\xa8ria es va idear l'any 1994, mitjan\xc3\xa7ant una patent. Joel R. Goheen \xc3\xa9s reconegut com l'inventor dels bitllets d'avi\xc3\xb3 electr\xc3\xb2nics. Els bitllets electr\xc3\xb2nics han substitu\xc3\xaft en gran manera els sistemes d'emissi\xc3\xb3 dels antic bitllets de paper multicapa, i des de l'1 de juny de 2008, han estat obligatoris per als membres de la IATA. Els bitllets de paper encara estan disponibles, tot i que algunes aerol\xc3\xadnies cobren una tarifa per la seva emissi\xc3\xb3._NEWLINE_Quan es confirma una reserva, l'aerol\xc3\xadnia mant\xc3\xa9 un registre de la reserva en el seu sistema de reserva per ordinador. Els clients poden imprimir-la o b\xc3\xa9 presentar una c\xc3\xb2pia del seu bitllet electr\xc3\xb2nic que cont\xc3\xa9 el localitzador o el n\xc3\xbamero de reserva.\n_START_SECTION_\nFacturaci\xc3\xb3 (check-in) amb bitllet electr\xc3\xb2nic\n_START_PARAGRAPH_\nPer a la facturaci\xc3\xb3 per a un vol o per registrar-se amb un bitllet electr\xc3\xb2nic, el passatger normalment es presenta al mostrador i ensenya el bitllet electr\xc3\xb2nic, el qual cont\xc3\xa9 una confirmaci\xc3\xb3 o codi de reserva. En alguns aeroports i aerol\xc3\xadnies ni tan sols \xc3\xa9s necessari presentar aquest document o donar el codi de confirmaci\xc3\xb3 o n\xc3\xbamero de bitllet, ja que la reserva \xc3\xa9s confirma \xc3\xbanicament amb el document d'identitat del passatger, que pot ser comprovada amb el passaport o una targeta de cr\xc3\xa8dit. Despr\xc3\xa9s de confirmar la reserva, el passatger presenta el seu equipatge i li donen una targeta d'embarcament._NEWLINE_No obstant aix\xc3\xb2, la impressi\xc3\xb3 del rebut itinerari es requereix per entrar a la terminal d'alguns aeroports, aix\xc3\xad com per satisfer les regulacions d'immigraci\xc3\xb3 a la majoria dels pa\xc3\xafsos._NEWLINE_La introducci\xc3\xb3 de bitllets electr\xc3\xb2nics ha perm\xc3\xa8s diverses millores als processos de facturaci\xc3\xb3.\n_START_SECTION_\nAutoservei i registre d'entrada remot\n_START_PARAGRAPH_\nEn algunes aerol\xc3\xadnies hi ha disponible l'opci\xc3\xb3 de registrar-se en l\xc3\xadnia. El passatger entra el seu n\xc3\xbamero de confirmaci\xc3\xb3 a la web de l'aerol\xc3\xadnia, i tot seguit imprimeix la targeta d'embarcament a la seva impressora particular. El registre en l\xc3\xadnia \xc3\xa9s perm\xc3\xa8s t\xc3\xadpicament fins a 24 hores abans de la sortida del vol, encara que aix\xc3\xb2 pot variar segons l'aerol\xc3\xadnia._NEWLINE_Hi ha p\xc3\xa0gines web que permeten fer el check-in online per avan\xc3\xa7at, saltant-se la restricci\xc3\xb3 de les 24 hores anteriors al vol. Aquests p\xc3\xa0gines emmagatzemen informaci\xc3\xb3 de vol del  passatger i quan la l\xc3\xadnia a\xc3\xa8ria obre la facturaci\xc3\xb3 en l\xc3\xadnia d'un vol determinat, les dades es transfereixen a la companyia a\xc3\xa8ria i la targeta d'embarcament s'envia al passatger  per correu electr\xc3\xb2nic. Amb aquesta tecnologia, si un passatger rep la targeta d'embarcament i viatja sense equipatge, pot evitar el taulell de facturaci\xc3\xb3.\n_START_SECTION_\nOrdre de transici\xc3\xb3 de IATA\n_START_PARAGRAPH_\nCom a part de la iniciativa de simplificar el negoci de les l\xc3\xadnies a\xc3\xa9ries, l'associaci\xc3\xb3 va instituir un programa per convertir la totalitat dels seus bitllets a bitllets electr\xc3\xb2nics. El programa va concloure l'1 de juny de 2008, suposant un estalvi d'aproximadament 3.000 milions de d\xc3\xb2lars._NEWLINE_L'any 2004, la junta de governadors de IATA va fixar finals de 2007 com la data l\xc3\xadmit perqu\xc3\xa8 les aerol\xc3\xadnies fessin la transici\xc3\xb3 al 100% de bitllets electr\xc3\xb2nics. Al juny de 2007 la data l\xc3\xadmit es va allargar fins al 31 de maig de 2008. _NEWLINE_A partir de l'1 de juny de 2008, els bitllets de paper ja no poden ser emesos en accions neutrals per ag\xc3\xa8ncies reportant a la seva BSP local._NEWLINE_Agents reportant a la ARC, utilitzant accions prove\xc3\xafdes per la companyia, o emetent bitllets en nom d'una aerol\xc3\xadnia no estan subjectes a aquesta restricci\xc3\xb3._NEWLINE_La ind\xc3\xbastria no va poder complir amb el mandat de IATA, i els bitllets de paper queden en circulaci\xc3\xb3 encara al febrer de 2009.\n_START_SECTION_\nEntrada electr\xc3\xb2nica (esports i concerts)\n_START_PARAGRAPH_\nMoltes instal\xc2\xb7lacions esportives i concerts ofereixen entrades electr\xc3\xb2niques per als seus esdeveniments. Les entrades electr\xc3\xb2niques sovint s'envien al tel\xc3\xa8fon m\xc3\xb2bil mitjan\xc3\xa7ant un correu electr\xc3\xb2nic o una aplicaci\xc3\xb3. Una c\xc3\xb2pia impresa d'aquestes entrades o una c\xc3\xb2pia digital en un tel\xc3\xa8fon m\xc3\xb2bil pot ser presentada en arribar al lloc de l'esdeveniment.  Aquestes entrades tamb\xc3\xa9 poden tenir un codi de barres, que pot ser escanejat a l'entrada dels locals per agilitzar-ne el seu processament. Les entrades electr\xc3\xb2niques s'han fet cada vegada m\xc3\xa9s freq\xc3\xbcents a la ind\xc3\xbastria de l'entreteniment."